OpenLLM-France/wikimedia huggingface dataset:
# Cyntoia Brown

Cyntoia Brown (Tennessee, 1988) és una dona condemnada a cadena perpètua perquè amb 16 anys va matar Johnny Allen, qui la maltractava i l'obligava a prostituir-se.
Després de marxar de casa la noia va ser víctima de màfies de prostitució. Va viure amb un home de 24 anys anomenat Cut-throat que va abusar sexualment d'ella i l'obligava a prostituir-se. Johnny Allen se la va endur a casa seva i la va violar abans que ella agafés una pistola del bolso i matés al seu agressor.
El judici va ser el 2006, i Brown va dir que havia estat colpejada, escanyada, arrossegada i violada de manera habitual a casa seva. Va ser condemnada a cadena perpètua per assassinat i prostitució. Segons la legislació de Tennessee, no podria gaudir de llibertat condicional fins 51 anys més tard, quan en tingui 69.
El 2011 es va emetre un documental i va generar tal pressió que es van canviar les lleis sobre el tràfic sexual i la prostitució de Tennessee. L'autor del documental Me Facing Life: Cyntoia’s Story, Dan Birman, va explicar que la família de la nena portava tres generacions de violència contra les dones.
El cas va tornar a sortir a la llum pública el novembre de 2017 després de la publicació d'un reportatge de la cadena Fox, que va informar els 13 anys de presó. Per aquest motiu diversos famosos van demanar el seu alliberament a les xarxes socials. Entre aquests famosos hi havia Rihanna, Cara Delevingne, Kim Kardashian, Cara Delevingne, LeBron James i Snoop Dogg.

## Referències

* 1 2 «Esta es la historia de Cyntoia Brown, la mujer condenada a cadena perpetua por matar a su violador a los 16 años». La Vanguardia.
* ↑ staff, Guardian «Cyntoia Brown: celebrities call for victim of sex trafficking to be freed» (en anglès). The Guardian, 27-11-2017. ISSN: 0261-3077.
# Ca Montserrat Cuadrada i el molí de la Costa de Portal Nou

Ca Montserrat Cuadrada i el molí de la Costa de Portal Nou és una obra de Valls (Alt Camp) protegida com a Bé Cultural d'Interès Local.

## Descripció

Edifici situat en la cantonada del carrer Portal Nou i carrer de Montserrat. Es tracta d'una construcció de diferents altures, degut a la seva situació en la costa del carrer Portal Nou. És el resultat de l'annexió de diferents construccions, que es demostra en la diferència de ritmes i obertures. La façana principal és aquella que dona al carrer Portal Nou, on s'ubica el portal d'accés amb llinda i brancals de pedra, models que es segueix en les dues obertures que el flanquegen, que es troben semi-tapiades. La façana presenta un ritme simètric de balconades i finestres. Destaca l'escut situat sobre la finestra balconera central del primer pis.
L'altra part de la façana, a la dreta de la principal, és menys uniforme tot i que presenta restes arquitectòniques d'un antic molí. Queda unificat amb tot l'edifici, i s'ubica a la part en cantonada. Part d'aquesta construcció queda semi-soterrada degut a la morfologia del carrer. Resten, paredades, portes d'accés en forma d'arc rebaixat i adovellades.
Pel que fa a l'interior, d'aquesta part de Ca Montserrat Cuadrada, cal destacar els baixos, on es conserva la major part de l'estructura de l'antiga sala de moles, amb els pilars que suporten les voltes del sostre. A més, també es conserven els murs de tancament del molí, i una antiga porta d'arc de mig punt, força modificada i convertida parcialment en finestra al carrer de la Costa del Portal Nou.

## Referències

* 1 2 3 «Ca Montserrat Cuadrada i el molí de la Costa de Portal Nou». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 novembre 2017].
# Pukapuka

* Aquest article tracta sobre Pukapuka de les illes Cook. Si cerqueu l'atol de les Tuamotu, vegeu «Puka Puka».
Pukapuka (abans Danger Island) és un atol de les illes Cook septentrionals. Es troba aïllat, a 1.300 km al nord-oest de Rarotonga, més a prop de Samoa que de les altres illes de les Cook. Les seves coordenades són: 10° 53′ S, 165° 51′ O﻿ / ﻿10.883°S,165.850°O﻿ / -10.883; -165.850.

## Geografia

L'atol consisteix en tres illes majors, una a cada extrem de l'escull de forma inusualment triangular. La superfície total és d'1,3 km². Des de temps històrics coexisteixen tres viles, totes tres a l'illa Wale, i cadascuna té el seu propi consell insular. La població total era de 664 habitants al cens del 2001. Disposa d'una pista d'aterratge, però els vols són poc freqüents.

## Història

S'han trobat restes arqueològiques, datades cap a l'any 300 aC, amb ossos d'animals canins relacionats amb el dingo d'Austràlia. Se suposa que per aquesta època estaria habitat per humans. Les proves arqueològiques humanes més antigues són al voltant de l'any 400 dC. Sobre l'any 1300 Pukapuka va ser poblat per migracions des de Samoa, influenciant en els costums i la llengua actual, més propera al samoà que al maori. El nom antic era Te Ulu-o-te-wate que significa 'el cap de roca'. El nom de Pukapuka era l'antic nom de l'illa Wale.
Pukapuka va ser descoberta per Álvaro de Mendaña, el 20 d'agost del 1595, el dia de Sant Bernat, i l'anomenà San Bernardo. Era la primera illa descoberta de les Cook, i es dona la coincidència que la primera illa descoberta del Pacífic era una altra Puka Puka, en aquest cas a les Tuamotu setanta-quatre anys abans.
No hi va arribar cap més europeu fins cent seixanta anys més tard. Va ser l'anglès John Byron, el 1765, que no va poder desembarcar per les perilloses onades sobre els esculls i va anomenar Pukapuka l'illa del Perill, Island of Danger. Amb aquest nom es va conèixer tot el grup nord de les illes Cook.
# Marnardal

Marnardal és un antic municipi situat al comtat de Vest-Agder, Noruega. Té 2.290 habitants (2016) i té una superfície de 395 km². El centre administratiu del municipi és el poble homònim.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 9 agost 2016].

## Enllaços externs

* Marnardal - Lloc web oficial Arxivat 2016-08-04 a Wayback Machine.
# Gabinet Juncker-Asselborn II

El Gabinet Juncker-Asselborn II va formar el govern de Luxemburg del 23 de juliol de 2009 al 4 de desembre de 2013. Va ser dirigit per, -i nomenat després-, el primer ministre Jean-Claude Juncker, i el viceprimer ministre, Jean Asselborn. Es va formar després de les eleccions legislatives luxemburgueses de 2009 a la Cambra de Diputats. El Partit Socialista dels Treballadors (LSAP) es va retirar per un assumpte secret del govern el 10 de juliol de 2013; el primer ministre Juncker va presentar la seva dimissió al Gran Duc l'11 de juliol de 2013, i es va convocar unes noves eleccions anticipades el 20 d'octubre de 2013 fent-se efectiu el nou gabinet el 4 de desembre de 2013 per Xavier Bettel.

## Composició

| Nom | Nom | Partit | Càrrec |
| | Jean-Claude Juncker | CSV | Primer Ministre Ministre del Tresor |
| | Jean Asselborn | LSAP | Viceprimer Ministre Ministre d'Afers Exteriors |
| | Marie-Josée Jacobs | CSV | Ministre de la Família i d'Integració Ministre de Cooperació i Accció Humanitària |
| | Mady Delvaux-Stehres | LSAP | Ministre d'Educació Nacional i Formació Professional |
| | Luc Frieden | CSV | Ministre de Finances |
| | François Biltgen | CSV | Ministre de Justícia Ministre de Funció Pública i Reforma Administrativa Ministre d'Educació Superior i Recerca Ministre de Mitjans de Comunicació Ministre de Religió |
| | Jeannot Krecké until 1 February 2012 Etienne Schneider | LSAP | Ministre d'Economia i Comerç Exterior |
| | Mars Di Bartolomeo | LSAP | Ministre de Salut Ministre de Seguretat Social |
| | Jean-Marie Halsdorf | CSV | Ministre de l'Interior Ministre de Defensa |
| | Claude Wiseler | CSV | Ministre de Desenvolupament Sostenible i Infraestructura |
| | Nicolas Schmit | LSAP | Ministre de Treball i Immigració |
| | Octavie Modert | CSV | Ministre de Cultura Ministre de Relacions amb el Parlament Ministre de Simplificació Administrativa Ministre-delegat de la Funció pública i la Reforma administrativa |
| | Marco Schank | CSV | Ministre d'Habitatge Ministre-delegat de Desenvolupament i Infraestructura |
| | Françoise Hetto-Gaasch | CSV | Ministre de Classes Mitjanes i de Turisme Ministre d'Igualitat d'oportunitats |
| | Romain Schneider | LSAP | Ministre d'Agricultura, Viticultura i Desenvolupament rural Ministre d'Esports Ministre-delegat d'Economia solidària |
| Font: Ministres. Gouvernement.lu ||||

## Referències

* ↑ «Luxembourg spying scandal breaks Juncker government». Reuters, 10-07-2013 [Consulta: 11 juliol 2013]. «Còpia arxivada». Arxivat de l'original el 2013-07-14. [Consulta: 11 desembre 2015].
* ↑ «Luxembourg PM Juncker offers government resignation». BBC News, 11-07-2013 [Consulta: 11 juliol 2013].
# Torneo Nacional Superior

El Torneo Nacional Superior fou la màxima competició de Puerto Rico de futbol.

## Historial

Font:
* 1911: Minerva FC
* 1912-13: desconegut
* 1914: Celtics FC
* 1915: San Juan FC
* 1916-19: desconegut
* 1920: San Juan FC
* 1921: España FC
* 1922: Real San Juan FC
* 1923-25: desconegut
* 1926: Real San Juan FC
* 1927: España FC
* 1928: España FC
* 1929: España FC
* 1930: España FC
* 1931-33: desconegut
* 1934: Arecibo FC
* 1935: Arecibo FC
* 1936: Real San Juan FC
* 1937-45: desconegut
* 1946: América FC
* 1947: América FC
* 1948: América FC
* 1949: Arqueros Verdes
* 1950: desconegut
* 1951: Arqueros Verdes
* 1952: desconegut
* 1953: Santurce FC
* 1954: desconegut
* 1955: desconegut
* 1956: Caribes FC
* 1957: Caribes FC
* 1958: Arqueros Verdes
* 1959: Millionarios FC
* 1960: Suizos FC
* 1961: Atlético de Añasco
* 1962: Atlético de Añasco
* 1963 Ap: Don Bosco FC
* 1963 Cl: Deportivo Español
* 1964: Interguayamés FC
* 1965: Atlético de Añasco
* 1966: desconegut
* 1967: Roosevelt FC
* 1968: Roosevelt FC
* 1969: Don Bosco FC
* 1970: Don Bosco FC
* 1971: Guayama FC
* 1972: Roosevelt FC
* 1973: Roosevelt FC
* 1974: Guayama FC
* 1975: Academia Quintana FC
* 1976: Atlético Guayamés
* 1977: Atlético Guayamés
* 1978: Academia Quintana FC
* 1979: Remanso FC
* 1980: YaMa Sun Oil
* 1981: Academia Quintana FC
* 1982: desconegut
* 1983: Brujos de Guayama
* 1984: Academia Quintana FC
* 1985: Brujos de Guayama
* 1986: Academia Quintana FC
* 1987: Brujos de Guayama
* 1988: Academia Quintana FC
* 1989: Academia Quintana FC
* 1991: Guayama FC
* 1992: Bucaneros de Arroyo
* 1993: Bucaneros de Arroyo
* 1994: Don Bosco FC
* 1995-96: Academia Quintana FC
* 1996-97: Academia Quintana FC
* 1997-98: Academia Quintana FC
* 1998-99: CF Nacional (Carolina)
* 1999-00: Academia Quintana FC
* 2000-01: Academia Quintana FC
* 2001-02: Academia Quintana FC

## Referències

* ↑ «Puerto Rico - List of Champions». RSSSF. [Consulta: 9 febrer 2019].
# Cassia Terentia frumentaria

Cassia Terentia frumentaria, també anomenada simplement Cassia Terentia, va ser una llei romana del grup de les anomenades lleis frumentàries, establerta a proposta dels cònsols Marc Terenci Varró Lucul·le i Gai Cassi Longí Var l'any 680 de la fundació de Roma (73 aC), que ordenava el repartiment mensual de gra als ciutadans pobres.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 25 [Consulta: 13 abril 2022].
# Nishimeya

Nishimeya (西目屋村; Nishimeya-mura) és una vila del Japó situada a la prefectura d'Aomori.

## Referències

* ↑ «Aomori (Japan): Prefecture, Cities, Towns and Villages - Population Statistics, Charts and Map» (en anglès).
# Cyonasua argentina

Cyonasua argentina és una espècie extinta de prociònid del Miocè superior de Sud-amèrica (fa 5–7,5 milions d'anys). En llatí, el seu nom significa 'coatí-gos', perquè té caràcters que s'assemblen als dels gossos i els coatís. Els seus avantpassats arribaren de Centreamèrica saltant d'illa en illa, possiblement com els primers emigrants cap a l'oest del gran intercanvi americà. Els seus depredadors eren aus del terror i metateris carnívors. Evolucionà a Amphinasua i Chapalmalania, semblant a un os. Devia tenir unes dimensions semblants a les d'un gos de mida mitjana.

## Referències

* ↑ Ameghino, 1885, p. 20.

## Bibliografia

* Ameghino, F. «Nuevos restos de mamíferos fósiles Oligocenos recogidos por el Profesor Pedro Scalabrini y pertenecientes al Museo Provincial de la ciudad del Paraná» (en castellà). Boletín de la Academia Nacional de Ciencias, 8, 1885, pàg. 1–205.
# Zielonka

Zielonka (pronunciat /ʑeˈlɔnka/) és una ciutat polonesa situada a 13 km al nord-est de Varsòvia que el 2013 tenia 17.398 habitants.
# Martin Campbell

Martin Campbell (nascut el 24 d'octubre de 1943 a Hastings, Nova Zelanda) és un director de TV i cinema neozelandès. Ha dirigit dues pel·lícules de James Bond, Goldeneye de 1995, protagonitzada per Pierce Brosnan, i Casino Royale del 2006, protagonitzada per Daniel Craig, i va ser el primer director de pel·lícules Bond des de John Glen a dirigir més d'una pel·lícula. També va dirigir dues pel·lícules del Zorro, La màscara del Zorro (1998) i La llegenda del Zorro (2005), protagonitzades les dues per Antonio Banderas i Catherine Zeta-Jones.
A la televisió, el seu treball més conegut és el serial de la BBC Edge of Darkness, del 1985, pel qual va guanyar el Premi de l'Acadèmia de Televisió Britànica, com a millor director el 1986. Abans, Campbell era conegut per alguns dels episodis més orientats a l'acció de la sèrie de TV The Professionals (1977- 1983). El gener de 2009 es confirmava que Campbell dirigirà l'adaptació cinematogràfica de l'heroi dels còmics Green Lantern.

## Filmografia
### Director de cinema

* The Sex Thief (1973)
* Three for All (1975)
* Eskimo Nell (1975)
* Intimate Games (1976, no surt als crèdits)
* Llei criminal (1988)
* Defenseless (1991)
* Evasió d'Absolom (1994)
* Goldeneye (1995)
* La màscara del Zorro (1998)
* Límit vertical (2000)
* Beyond Borders (2003)
* La llegenda del Zorro (2005)
* Casino Royale (2006)
* Edge of Darkness (2010)
* Green Lantern (2011)
* The Foreigner (2017)
* Across the River and into the Trees (2018)

### Televisió

* The Professionals (sèrie TV) (1978 - 1980; 5 Episodis)
* Minder (Sèrie TV) (1980; 2 Episodis)
* Shoestring (Sèrie TV) (1980; 1 Episodi)
* Reilly: The Ace of Spies (1983; 5 Episodis)
* Charlie (1984)
* Frankie and Johnnie (1985)
* Edge of Darkness (1985; 6 Episodis)
* Cast a Deadly Spell (1991)
* 10-8: Officers on Duty (2003; 1 Episodi)
# Gavarres (desambiguació)

«Gavarres» té aquests significats:
* Plural de «gavarra»
* Massís de les Gavarres, és una alineació muntanyosa de la Serralada Litoral Catalana que marca els límits geogràfics meridionals de la plana de l'Empordà.
* Les Gavarres: partida del municipi de Tremp, a l'antic terme de Suterranya.
* Castellers de les Gavarres, colla castellera que assaja als pobles que envolten el massís de les Gavarres.
* Gavarres (revista), revista etnogràfica i en català sobre les Gavarres, l'Ardenya, el Montgrí i el Baix Ter, fundada l'any 2002.
# Associação Desportiva de Oeiras

Associação Desportiva de Oeiras, també coneguda com a AD Oeiras, és un club poliesportiu del municipi portuguès d'Oeiras. La seva secció més laurejada és la d'hoquei sobre patins.
Els seus èxits més destacats són la consecució de les tres primeres edicions de la Recopa d'Europa d'hoquei sobre patins, on va guanyar a la final al Centre d'Esports Arenys de Munt l'any 1977 i al Club Patí Voltregà els anys 1978 i 1979. També caldria destacar tres subcampionats de Lliga les temporades 1964–65, 1976–77 i 1977–78, així com quatre finals perdudes de Copa, els anys 1963 i 1978 contra el SL Benfica i els anys 1976 i 1977 contra el Sporting CP.

## Palmarès

* 3 Recopa d'Europa d'hoquei sobre patins: 1977, 1978 i 1979

## Referències

* ↑ «Edición del miércoles, 22 junio 1977, página 56 - Hemeroteca - Lavanguardia.es». [Consulta: 30 març 2022].
* ↑ «Edición del diumenge 16 juliol 1978, Página 13 - Hemeroteca - MundoDeportivo.com». [Consulta: 30 març 2022].
* ↑ «Edición del diumenge 15 juliol 1979, Página 13 - Hemeroteca - MundoDeportivo.com». [Consulta: 30 març 2022].
# Casa al carrer del Forn i carrer del Carme (Calaf)

La Casa al carrer del Forn i carrer del Carme és una obra del municipi de Calaf (Anoia) inclosa en l'Inventari del Patrimoni Arquitectònic de Catalunya.

## Descripció

És una casa interessant pels elements de façana que conserva, tot i que estan molt malmesos. Es tracta d'una finestra rectangular amb motllures (a un costat sembla que hi ha un petit cap) i damunt d'aquesta, una altra finestra, també motllurada fent degradat, amb llinda esculpida en un sol bloc de pedra formant un arc conopial en baix relleu. Conserva esgrafiats amb decoració (en vermell-marró) disposada en fileres horitzontals, però molt malmesos. Aquesta finestra sembla haver estat anteriorment un balcó.

## Referències

* ↑ «Casa al carrer del Forn - carrer del Carme». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 gener 2015].
# Nishineuria cornuta

Nishineuria cornuta és una espècie d'insecte pertanyent a la família dels pèrlids i l'única del gènere Nishineuria.

## Referències

* ↑ Catalogue of Life (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.

## Enllaços externs

* Encyclopedia of Life (anglès)
* Plecoptera Species File (anglès)
# Qeqqata

Qeqqata (en groenlandès: Qeqqata Kommunia, que significa 'el centre') és un municipi de Groenlàndia, ubicat a la costa occidental de l'illa. Establert l'1 de gener del 2009, agrupa els antics municipis de Maniitsoq, Sisimiut i Kangerlussuaq. La seva població és de 9.620 habitants (2013) El centre administratiu del municipi es troba a Sisimiut (en danès: Holsteinsborg).

## Geografia

El municipi està flanquejat pel municipi de Sermersooq al sud i a l'est, encara que els assentaments i el comerç associat es concentren principalment a la costa. Al nord limita amb el municipi de Qaasuitsup. Les aigües de la costa occidental són les de l'estret de Davis, que separen Groenlàndia de l'illa de Baffin. Amb una superfície de 115.500 km², és el segon municipi més petit de Groenlàndia, després de Kujalleq.

## Assentaments

* Àrea de Maniitsoq
** Maniitsoq (Sukkertoppen)
** Atammik
** Kangaamiut
** Napasoq
* Àrea de Sisimiut
** Sisimiut (Holsteinsborg)
** Itilleq
** Kangerlussuaq (Sondrestrom)
** Sarfannguit

## Transport

Igual que a la resta de Groenlàndia, no hi ha carreteres entre assentaments. Els tres aeroports del municipi són el de Qeqqata, l'aeroport internacional de Kangerlussuaq, el de Maniitsoq i el de Sisimiut. Als altres assentaments s'accedeix amb vaixells.

## Referències

* ↑ Greenland in Figures 2013. Oficina Central d'Estadístiques de Groenlàndia. ISBN 978-87-986787-7-9 [Consulta: 2 setembre 2013].

## Vegeu també

* KANUKOKA
# Mas de Molí Nou

El Mas de Molí Nou és una obra del municipi de Campdevànol (Ripollès) inclosa en l'Inventari del Patrimoni Arquitectònic de Catalunya.

## Descripció

Es tracta d'un exemple notable de casa rural catalana que, amb successives remodelacions de gran qualitat constructiva i estètica, ha assolit l'actual volum que emergeix de manera imponent en el paisatge i s'ha convertit en una fita en el camí de la Cerdanya a causa de la situació de domini sobre la carretera de ribes de Freser.

## Referències

* ↑ «Mas de Molí Nou». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 gener 2016].
# Gazeevita

La gazeevita és un mineral de la classe dels silicats que pertany al grup de la zadovita. Rep el nom honor del doctor Viktor Magalimovich Gazeev (n. 1954), membre del personal investigador de l'Institut de Geologia dels dipòsits de mineral, petrografia, mineralogia i geoquímica de l'Acadèmia Russa de Ciències, Moscou i del Centre Científic Vladikavkaz de l'Acadèmia Russa. És el descobridor de xenòlits únics a la caldera superior de Chegem (Gazeev et al., 2006), on es van descobrir més de 20 noves espècies minerals.

## Característiques

La gazeevita és un nesosilicat de fórmula química BaCa₆(SiO₄)₂(SO₄)₂O. Va ser aprovada com a espècie vàlida per l'Associació Mineralògica Internacional l'any 2015, sent publicada per primera vegada el 2017. Cristal·litza en el sistema trigonal. La seva duresa a l'escala de Mohs és 4,5. És un dels pocs minerals sulfat-silicat de Ba-Ca, especialment similar a la dargaïta i semblant també a la wenkita.
Les mostres que van servir per a determinar l'espècie, el que es coneix com a material tipus, es troben conservades a les col·leccions mineralògiques del Museu d'Història Natural de Berna (Suïssa), amb el número de catàleg: 43125, i al Museu Mineralògic Fersmann, de l'Acadèmia de Ciències de Rússia, a Moscou (Rússia).

## Formació i jaciments

Va ser descrita a partir dels exemplars recollits a quatre indrets diferents: el mont Parsa, a Tamar (Israel); Nahal Darga, a la Governació de Betlem (Cisjordània, Palestina); Jebel Harmun, a la Governació de Jerusalem, també a Cisjordània; i al volcà Shadil-Khokh, situat al Gran Caucas (Ossètia del Sud). Aquests quatre indrets són, a més, els únics a tot el planeta on ha estat descrita aquesta espècie mineral.

## Referències

* ↑ «Gazeevite» (en anglès). Mindat. [Consulta: 22 octubre 2021].
# Casa d'Àngel Giner

La Casa d'Àngel Giner situada al carrer Major, 4 de la localitat de Vinaròs (Baix Maestrat) és un edifici destinat a habitatge i comerç construït en l'any 1915. L'edifici fa cantó amb dos carrers i consta de tres plantes incloent la baixa. En la planta baixa es desenvolupa l'ús comercial i els accessos, les plantes superiors es destinen a ús residencial.

## Descripció

Compositivament es destaca la diferència entre els diferents nivells, la planta baixa es resol amb importants buits verticals que arriben fins al sòl, sobre una façana de marcada teixidura per les canals horitzontals i amb un sòcol de pedra que actua com base. Les plantes d'habitatges es resolen amb buits verticals situats a eix sobre els anteriors que s'obren a balconades de ferro colat molt treballats amb motius florals. Aquest tram de façana remata en una fina cornisa que separa el parament i serveix com línia d'arrencada de l'ampit de coberta. Aquest ampit dibuixa una línia ondada d'obra que en els rebaixos es completa amb barana metàl·lica.
El cos més destacat per la seva potència és el mirador en cantó el·líptic. Aquest volum resol d'una manera molt correcta la intersecció d'ambdós plànols de façana alhora que permet un ampli camp visual des de l'interior. El mirador acabat en fusta defineix l'eix principal de l'edifici sota com se situa l'accés principal. En la part superior de la porta d'accés se situa l'anagrama de la casa sostingut per dos àngels i en la part superior del mirador s'inscriuen les inicials de l'amo de la casa. El mirador es rematava amb una cúpula avui desapareguda.

## Bibliografia

* Registro de arquitectura siglo XX. Comunidad Valenciana. València: Institut Valencià de l'Edificació, 2003. 2v. ISBN 84-87233-38-4.
# Daulia (arna)

Daulia és un gènere d'arnes de la família Crambidae.

## Taxonomia

* Daulia afralis Walker, 1859
* Daulia argentuosalis (Swinhoe, 1890)
* Daulia argyrophoralis Hampson, 1907
* Daulia arizonensis Munroe, 1957
* Daulia auriplumbea (Warren, 1914)
* Daulia magdalena (Fernald, 1892)
* Daulia subaurealis (Walker, 1866)

## Referències

* ↑ «GlobIZ search». [Consulta: 23 desembre 2018].